**ROMÂNIA**

**JUDEȚUL SATU MARE**

**CONSILIUL LOCAL AL COMUNEI ORAȘU NOU**

**STRADA SEINI NR. 247/A**

**TEL.: 0261/830192, 0261/830001, 0261/830109, FAX: 0261/830001,**

**E- mail:** [corasunou@yahoo.com](mailto:corasunou@yahoo.com)

**Extras din procesul - verbal**

al şedinţei publice extraordinare, convocată de îndată, a Consiliului Local

al comunei Orasu Nou, judeţul Satu Mare, din data de 3 aprilie 2020

La şedinţa, care este publică, sunt prezenţi toți cei 12 consilieri aflați în funcție, şi anume: dl. Berende Gheorghe, dl. Bute Pal, dl. Covacs Carol, dl. Copil Gheorghe, dl. Dohi Laszlo-Attila, dl. Hajdu Istvan, dl. Kovacs Istvan, dl. Rakos Iuliu, dl. Reha Laszlo, dl. Tabor Vasle, dl. Torz Dumitru și dl. Vas Balint. Dl consilier local Vas Balint sosește la lucrările ședinței în timpul dezbaterii celui de-al patrulea punct înscris pe ordinea de zi: Proiect de hotărâre privind rectificarea bugetului de venituri și cheltuieli al comunei Orașu Nou pentru anul 2020 și alocarea sumei de 20.000 lei pentru asigurarea fondurilor necesare în vederea aplicării măsurilor de combatere şi prevenire a răspândirii infectării cu coronavirusul COVID-19.

Lipsesc motivat domnii consilieri: -.

Lipsesc nemotivat domnii consilieri: -.

Invitați la ședință: -.

La ședință participă și domnul primar Mailat Gavril, respectiv doamna contabil Bute Timea.

La începutul ședinței fiind prezenţi 11 consilieri locali în funcţie, lucrările acesteia pot începe, fiind astfel respectat art. 137 alin. 1 din Ordonanța de Urgență a Guvernului nr. 57/2019 privind Codul Administrativ.

Se declară sedința legal constituită, se pot adopta horărâri în condițiile legii.

Dl. presedinte de ședință Bute Pal, dă citire proiectului Ordinii de zi:

* primarul comunei Orașu Nou, având în vedere Ordonanţa de Urgență a Guvernului nr. 57/2019 privind Codul Administrativ
* **vă invită să luaţi parte la şedinţa publică extraordinară, convocată de îndată, a Consiliului Local Orașu Nou, convocată pentru data de 03.04.2020 orele 08.00 care se va ţine în sala de şedinţe a Consiliului Local Orasu Nou, convocate în baza Dispoziției nr. 48/02.04.2020 a primarului comunei Orașu Nou, cu următoarea**

**ORDINE DE ZI:**

1. Aprobarea proiectului ordinii de zi;
2. Aprobarea procesului verbal al ședinței anterioare a Consiliului local al comunei Orașu Nou;
3. Proiect de hotărâre privind alegerea președintelui de ședință pentru perioada aprilie-iunie 2020- Inițiator: primarul comunei Orașu Nou – Trimis spre avizare comisiei de specialitate din domeniul amenajarea teritoriului, urbanism, juridică și de disciplină, protecția mediului și turism de pe lângă Consiliul local al comunei Orașu Nou;
4. Proiect de hotărâre privind rectificarea bugetului de venituri și cheltuieli al comunei Orașu Nou pentru anul 2020 și alocarea sumei de 20.000 lei pentru asigurarea fondurilor necesare în vederea aplicării măsurilor de combatere şi prevenire a răspândirii infectării cu coronavirusul COVID-19 *-* Inițiator: primarul comunei Orașu Nou – Trimis spre avizare comisiei de specialitate din domeniul agricultură, activități economico-financiare, buget–finanţe, administrarea domeniului public și privat al comunei Orașu Nou;
5. Proiect de hotărâre privind aprobarea Regulamentului de organizare și funcționare a Consiliului local al comunei Orașu Nou, județul Satu Mare -Inițiator: primarul comunei Orașu Nou – Trimis spre avizare tuturor celor trei comisii de specialitate ale Consiliului local.
6. **Se supune la vot proiectul Ordinii de zi.**

Discuții/dezbateri:

Nu sunt.

**Se aprobă cu unanimitate de voturi: 11 voturi pentru.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE- pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – pentru,

11. TORZ DUMITRU – pentru,

12. VAS BALINT – absent.

1. Secretarul comunei Orașu Nou, în temeiul art. 138 alin. 15 din Ordonanța de

Urgență a Guvernului nr. 57/2019 privind Codul Administrativ, supune la vot procesul - verbal al sedinței extraordinare, convocate de îndată, din data de 28.02.2020.

Dezbateri/observații:

Nu sunt.

Procesul – verbal al ședinței extraordinare, convocate de îndată, din data de 28.02.2020 se aprobă cu un număr de 11 voturi pentru:

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE- pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – pentru,

11. TORZ DUMITRU – pentru,

12. VAS BALINT – absent.

1. Dl. preşedinte de ședință Bute Pal dă citire punctului nr. **3** de pe Ordinea de zi**:**

Proiect de hotărâre privind alegerea președntelui de ședință pentru perioada aprilie-iunie 2020.

Discuții/dezbateri

D-l Bute: Eu aș avea o propunere pentru această funcție, pe domnul viceprimar Rakos Iuliu, având în vedere că dumnealui nu mai dorește să candideze la funcția de consilier local la alegerile locale viitoare.

D-l primar: Eu aș propune să îndeplinească această funcție pe o perioadă mai mare, până la sfârșitul mandatului.

D-na secretar: Legea și Regulamentul de organizare și funcționare a Consiliului local permit un mandat de trei luni. Eventual, printr-o altă hotărâre a consiliului local, domnul viceprimar va fi ales pentru un nou mandat de 3 luni.

**Președintele de ședință supune la vot aprobarea proiectului de hotărâre dezbătut care se aprobă cu 11 voturi pentru, fiind adoptată Hotărârea Consiliului local Orașu Nou nr. 19/03.04.2020 privind alegerea președintelui de ședință pentru perioada aprilie-iunie 2020.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – pentru,

11. TORZ DUMITRU – pentru,

12. VAS BALINT – absent.

1. Noul preşedintele de ședință, dl. Rakos Iuliu dă citire punctului nr. **4** de pe

Ordinea de zi**:** Proiect de hotărâre privind rectificarea bugetului de venituri și cheltuieli al comunei Orașu Nou pentru anul 2020 și alocarea sumei de 20.000 lei pentru asigurarea fondurilor necesare în vederea aplicării măsurilor de combatere şi prevenire a răspândirii infectării cu coronavirusul COVID-19.

Discuții/dezbateri

D-na Bute: În proiectul de hotărâre s-au cuprins cei 20.000 lei pentru asigurarea fondurilor necesare pentru realizarea măsurilor de combatere și prevenire a răspândirii infectării cu coronavirusul COVID-19 (cheltuieli suplimentare pentru combustibil, măști, dezinfectanți etc.) și s-a majorat bugetul local la atât la partea de venituri, cât și la cea de cheltuieli cu 1.200.000 lei care reprezintă sumele prognozate pe o perioadă de trei luni pentru acoperirea cheltuielilor de carantină a persoanelor cazate la Mujdeni. Pe luna martie, începând cu data de 10, deci pentru o perioadă de 3 săptămâni, facture este de 425.000 lei.

D-l Bute: Acești bani îi vom primi de la stat?

D-l primar: Aici sunt facturile. Legea și contractual încheiat prevăd că în termen de 5 zile lucrătoare de la data când primim banii de la DSP, îi virăm agentului economic, pe baza borderourilor și a facturilor pe care ni le depune.

D-l Bute: Totuși nu este corect. Ar fi trebuit să deconteze DSP-ul direct agentului economic. Nu am fost întrebați dacă suntem de accord cu stabilirea unui centru de carantină la Mujdeni.

D-l primar: În cadrul ședinței Comitetului local pentru situații de urgență s-a hotărât că sunt necesare sume pentru diferite material de igienă, măști, mănuși, suplimentarea combustibilului necesar pentru verificarea persoanelor aflate în izolare la domiciliu, acoperirea nevoilor persoanelor cu vârsta peste 65 de ani și achiziționarea de mobilier, dacă va fi nevoie, pentru asigurarea condițiilor de izolare a persoanelor fără adăpost, dacă vor fi identificate. De asemenea, voluntarilor trebuie să le asigurăm măști, mănuși, combustibil pentru deplasarea la persoanelor cu vârsta peste 65 de ani.

D-l viceprimar: Ar trebui o hotărâre de consiliu pentru combustibil, ca să nu avem ulterior problem cu Curtea de Conturi.

La lucrările ședinței sosește domnul consilier Vas Balint, în jurul orei 8:15.

D-na Bute: Sumele necesare pentru suplimentarea combustibilului sunt prevăzute în tabel. Deocamdată nu a fost depășit normativul existent. Dacă va fi nevoie de o altă hotărâre în acest sens, bineînțeles că se va supune dezbaterii și aprobării de către Consiliul local.

**Nefiind alte discuții și dezbateri, președintele de ședință supune la vot proiectul de hotărâre dezbătut care se aprobă cu 12 voturi pentru, fiind adoptată Hotărârea Consiliului local Orașu Nou nr. 20/03.04.2020 privind rectificarea bugetului de venituri și cheltuieli al comunei Orașu Nou pentru anul 2020 și alocarea sumei de 20.000 lei pentru asigurarea fondurilor necesare în vederea aplicării măsurilor de combatere şi prevenire a răspândirii infectării cu coronavirusul COVID-19.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – pentru,

11. TORZ DUMITRU – pentru,

12. VAS BALINT – pentru.

1. Preşedintele de ședință dă citire punctului nr. **5** de pe Ordinea de zi**:** Proiect de

hotărâre privind aprobarea Regulamentului de organizare și funcționare a Consiliului local al comune Orașu Nou, județul Satu Mare.

Discuții/dezbateri

D-l Bute: Este vorba despre regulamentul pe care l-am aprobat la începutul mandatului.

D-na secretar: Da. Vechiul regulament a fost adoptat în anul 2016, după alegerile locale așa cum prevedea legislația în vigoare la acea dată. Prezentul regulament a fost întocmit conform prevederilor Codului administrative, intrat în vigoare în anul 2019. Totodată am primit circulare din partea Instituției Prefectului – Județul Satu Mare cu recomandările transmise de MLPDA privind includerea în regulamentele de organizare și funcționare ale consiliilor locale a posibilităților de desfășurare a ședințelor consilului local și ale comisiilor de specialitate ale acestora prin mijloace electronice, pe platforme on-line sub formă de videoconferință, în cazul unor situații speciale, pentru a nu bloca activitatea autorității deliberative. Regulamentul supus acum dezbaterii și aprobării dumneavoastră cuprinde prevederile Codului administrativ și recomandările ministerului de resort care ne-au fost solicitate.

**Președintele de ședință supune la vot proiectul de hotărâre dezbătut care se aprobă cu 12 voturi pentru, fiind adoptată Hotărârea Consiliului local Orașu Nou nr. 21/03.04.2020 privind aprobarea Regulamentului de organizare și funcționare a Consiliului local al comunei Orașu Nou, județul Satu Mare.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – pentru

11. TORZ DUMITRU – pentru,

12. VAS BALINT – pentru.

La finalul ședinței, domnul primar solicit consilierilor locali să își exprime punctul de vedere referitor la publicarea de urări cu ocazia Sărbătorilor Pascale, respectiv cu organizarea zilelor comunei.

D-l primar: În ultima perioadă am fost foarte căutat de reprezentanții mass-media în legătură cu urările pentru Sărbătorile Pascale. Costurile acestora ar fi aproximativ de 5000-6000 lei. Dacă sunteți de acord, ar fi mai bine ca în acest an să renunțăm la acestea. De asemenea, cu toate că probabil e puțin cam devreme să discutăm despre acest subiect, consider că ar trebui, deocamdată să sistăm organizarea zilelor comunei în acest an. Am depus la Consiliul Județean dosarul pentru sponsorizare. Dacă vom câștiga și vom primi sprjin financiar pentru zilele comunei, vom reveni asupra subiectului, dar, momentan, consider că e mai bine sistăm alocarea de bani pentru organizarea acestui eveniment.

Toți consilierii local și-au exprimat acordul cu privire la cele două propuneri ale domnului primar.

D-l Berende: Dacă Primăria are posibilitatea de a achiziționa mănuși, v-aș ruga ca din indemnizația mea de consilier să mă ajutați să cumpăr 100 de mănuși, pe care să le împart la oameni.

D-l primar: Dacă doriți, acum vă dau aceste mănuși. Dar 100 de mănuși pot fi folosite numai de 50 de persoane. Cum le veți împărți, mai ales că sunt de unică folosință. Sunt prea puține pentru locuitori. Și măștile pe care vi le-am împărțit acum sunt donație din partea unui locuitor al comunei, care produce astfel de măști și care a donat 50 de bucăți pentru primărie.

Domnii consilieri declară nu mai au de ridicat alte probleme.

**Ședința extraordinară, convocată de îndată, a Consiliului local al comunei Orașu Nou, din data de 03.04.2020, se declară închisă la ora 08:40.**

**Secretar general,**

Sonia-Teodora Stan